Den Vest-Sjællandske Avis, 1838-12-10
Roeskilde. Nr. 2538 af Stænd. Tid. Anden Række indeholde følgende Sager: 15) Sagen ang. Gaardmand Hans Christensens Forslag om, at den en 60aarig Gaardmand tilstaaede Ret til at faae en Søn fri for Krigstjenesten maa udvides til de Gaardmænd, der ere 55 Aar gamle. Den i denne Sag nedsatte Comite havde ikke kunnet tilraade Forsam 189 Mk. lingen i Anledning af dette Forslag at indgive en Petition til Hs. Maj. Kongen, især fordi den Begunstigelse, som efter dette Forslag vilde blive en Klasse af Bønder tildeel, vilde gives denne paa den øvrige Bondestands Bekostning. Under den foreløbige Forhandling yttrede Proponenten det Ønske at tage Forslaget tilbage; men da dette Spørgsmaal blev sat under Afstemning, erklærede 4 af Forsamlingens Medlemmer sig imod, at Forslaget toges tilbage. Ved Sagens endelige Behandling forlangte Jngen Ordet, og ved Afstemning besluttede Forsamlingen eenstemmigen med 59 Stemmer, at ingen Petition i denne Sag skulde indgives. - 16) Sagen ang. Udkast til en Placat indeholdende nærmere Bestemmelser om Omløden med Varer. Det Jnteressanteste i Forhandlingerne om dette Udkast var et Foredrag af Kammerj. Scavenius, som yttrede, at Bissekræmmeren i en stor Deel af Landet maa ansees som en nødvendig, ja som en gavnlig Person; Bissekramhandelen kunde ikke udryddes ved Forbud, men langt vissere og snarere ved at give skikkelige Folk Bevillinger som Bissekræmmere. Han foreslog derfor Forsamlingen at henstille til Hs. Majestæts Overveielse, om det ikke maatte være et bedre og meere hensigtssvarende Middel til at forhindre de skadelige Følger, som Bissekramhandelen, formenes at have for Samfundet, at gjøre den til en under visse Betingelser og med nærmere bestemmende Jndskrænkninger tilladt Handel, saa at i saadanne Egne af Riget, hvor Kjøbstæderne ligge langt fra hinanden, et saa stort Antal omvandrende Land kræmmere tillades, som de locale Forhold paa ethvert Sted synes at gjøre fornødent. Det af Kammerj. Scavenius opstillede Princip understøttedes af Prof. Bang, Justitsr. Salicath, Propr. C. Neergaard, Assessor Algreen-Ussing, Kammerj. Benzon, Etatsraad Treschow og Kammerj. Drewsen, det bekæmpedes især af Agent Bruun, Etatsr. Stenfeldt, Procurator Rye og Stiftamtmand Hoppe, Kjøbmand K. Sidenius stillede det Amendement til Kammerj. Scavenius's Forslag, at Forsamlingen da tillige vilde udtale, at den for Sjællands, Fyens og de andre Danske Øers Vedkommende anseer saadanne Concessioners Meddelelse for ufornøden og utilraadelig. Assessor AlgreenUssing, som hyldede den af Kammerj. Scavenius udtalte Grundsætning, maatte, hvis dennes Amendement blev antaget og Kjøbmand Sidenius's Amendement ligeledes blev antaget, forbeholde sig at stille det Sub amendement, at det da sættes under Afstemning, om disse tvende Amendements i deres Forening ikke bør bortfalde, da Jndstillingen i hiint Fald alene vilde komme til at gielde for Jylland, og det dog maa ansees at ligge udenfor den nærværende Forsamlings Ressort at gjøre en Jndstilling, der alene kan komme til Anvendelse i hiin Provinds. Da derefter Kammerjunker Scavenius's Forslag sattes under Afstemning, blev det bifaldet med 32 Stemmer mod 30, og med 34 Stemmer mod 28 antoges dernæst Kjøbmand Sidenius's Amendement til samme; men da derpaa bemeldte Forslag sattes under Afstemning i Forening med Amendementet, blev det forkastet med 55 Stemmer mod 7. – 17) Sagen ang. Udkast til en Anordning, indeholdende en nærmere Bestemmelse af Lovens 5318 og Plac. 18 Jan. 1788. - 18) Sagen betræffende Udkast til en Placat ang. Forbedring i Landsbyskolelærernes Kaar i Danmark. - 19) Sagen betræffende Udkast til en Placat indeholdende nærmere Bestemmelser ang, nogle Appellen i criminelle Sager vedkommende Punkter m.m. – Begyndelsen af 20) Sagen ang. Kammerr. Drewsens Forslag om te ForMosaiternes Valgbarhed til Stænderforsamlingerne. Af den i denne Sag nedsatte Comite havde Majoriteten (Biskop Mynster og Etatsraad Treschow) ikke kunnet tilraade, at der i denne Anledning indgives nogen Petition. Derimod indstillede Minoriteten (Assessor Algreen-Ussing) til Forsamlingen, at den allerunderdanigst vil petitionere Hs. Maj. om, at der maa tilstaaes de mosaiske Troesbekiendere i Danmark Valgbarhed til Stænderforsamlingen lige med de Christne. Saavidt vi endnu kjende Forhandlingerne i denne Sag, erklærede Kammerr. Drewsen, Agent Voigt, Procurator Nye, Cancellieraad Hempel, Amt mand F. Neergaard, Justitsraad Salicath, Etatsr. Stenfeldt, Kammerj. Benzon, Agent Bruun, Farver Svane, Major Prætorius, Grosserer Knudtzon, Capitain Herforth, Cancellier. Haastrup, Propr. Berg, Sognefoged H. Larsen, Proprietair Luders og Justitsraad Skibsted sig for en Petitions Jndgivelse; Grev Reventlow vilde kun conditionelt stemme for Mosaiternes Valgbarhed. Jmod en Petition talede den kgl. Commissarius, Etatsr. Treschow, Propr. Langkilde, Baron Rosenørn=Lehn og Kammerh. Grevencop-Castenschjold.